CELEX: 62022TN0057
Language: ga
Date: 2022-01-28 00:00:00
Title: Cás T-57/22: Caingean arna tabhairt an 28 Eanáir 2022 – An Ungáir v An Coimisiún

14.3.2022   
            
            
               GA
            
            
               Iris Oifigiúil an Aontais Eorpaigh
            
            
               C 119/29
            
         
      Caingean arna tabhairt an 28 Eanáir 2022 – An Ungáir v An Coimisiún
      (Cás T-57/22)
      (2022/C 119/80)
      Teanga an cháis: an Ungáiris
      
         Páirtithe
      
      
         Iarratasóir: an Ungáir (ionadaithe: M. Z. Fehér agus G. Koós, Gníomhairí)
      
         Cosantóir: an Coimisiún Eorpach
      
         An t-ordú atá á lorg
      
      Iarrann an t-iarratasóir ar an gCúirt Ghinearálta:
      
                  —
               
               
                  Cinneadh Cur Chun Feidhme (AE) 2021/2020 ón gCoimisiún an 17 Samhain 2021 a neamhniú, lena n-eisítear ó mhaoiniú an Aontais Eorpaigh caiteachas áirithe arna thabhú ag na Ballstáit faoin gCiste Eorpach um Ráthaíocht Talmhaíochta (CERT) agus faoin gCiste Eorpach Talmhaíochta um Fhorbairt Tuaithe (CETFT), (1) sa mhéid a bhaineann leis an Ungáir agus lena n-eisítear ó mhaoiniú an Aontais Eorpaigh an chabhair airgeadais a bunaíodh don bhliain airgeadais 2018-2019 lena dtagraítear d'easnaimh i bhfeidhmiú na seiceálacha bunúsacha “seiceálacha chun rochtain a fháil ar an gcabhair arna hiarraidh” agus “ríomh ceart na cabhrach, lena n-áirítear laghduithe agus pionóis riaracháin”.
               
            
                  —
               
               
                  a ordú don Choimisiún na costais a íoc.
               
            
         Saincheisteanna dlí agus príomhargóintí
      
      Áitíonn Rialtas na hUngáire nár sháraigh an Ungáir na forálacha maidir le seiceálacha chun rochtain a fháil ar an gcabhair arna hiarraidh agus nár ríomhadh luach na táirgeachta arna margú ag gach eagraíocht táirgeoirí go mícheart. Tá an cleachtas arna leanúint ag an Ungáir i gcomhréir le hAirteagal 42 agus 50(7) de Rialachán 543/2011. (2) Áitíonn sé chomh maith gur cheart go dtuigfí nach ann d’aon easnamh ach an oiread i ndáil le seiceálacha incháilitheachta na gclár oibríochtúil agus gur ghníomhaigh an Ungáir i gcomhréir le hAirteagal 104(2) de Rialachán 543/2011.
      Tá an Ungáir tar éis bearta ceartaitheacha leordhóthanacha a chur i bhfeidhm i ndáil leis na measúnuithe lena mbaineann an dara heasnamh i bhfeidhmiú na seiceála bunúsaí (“ríomh ceart na cabhrach, lena n-áirítear laghduithe agus pionóis riaracháin”) agus ar an gcúis sin, níl údar maith le cur i bhfeidhm an cheartaithe airgeadais i leith na gcostas a bhaineann leis na blianta airgeadais 2018 agus 2019.
      
         (1)  IO 2021, L 413, p. 10.
      
      
         (2)  Rialachán Cur Chun Feidhme (AE) Uimh. 543/2011 ón gCoimisiún an 7 Meitheamh 2011 lena leagtar síos rialacha mionsonraithe maidir le cur i bhfeidhm Rialachán (CE) Uimh. 1234/2007 i ndáil le hearnálacha na dtorthaí agus na nglasraí agus na dtorthaí agus na nglasraí próiseáilte (IO 2011, L 157, lch. 1)